Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од С. Г. од Скопје, поднесена против Боречка федерација на Република Северна Македонија, на 24.09.2025 година го донесе следното

**Р Е Ш Е Н И Е**

Жалбата изјавена од С. Г. од Скопје, поднесена против Боречка федерација на Република Северна Македонија, заведена во архивата на Агенцијата за заштита на правото на слободен пристап до информациите од јавен карактер под бр.08-505 на 23.09.2025 година **СЕ ОТФРЛА како недопуштена**.

**О Б Р А З Л О Ж Е Н И Е**

## С. Г. од Скопје, на 22.09.2025 година до Агенцијата за заштита на правото на слободен пристап до информации од јавен карактер по електронски пат поднесе Жалба поради молк на управата, заведена во Агенцијата под бр.08-505 на 23.09.2025 година. Во Жалбата е наведено дека на 31.08.2025 година, поднел Барање за пристап до информации од јавен карактер до Боречка федерација на Република Северна Македонија.

 Барателот на информации при поднесување на Жалбата до Агенцијата, не го достави Барањето за пристап до информации од јавен карактер и доказот кога е доставено и примено истото од страна на Имателот на информации, вооедно, Жалбата не потпишана од страна на Жалителот.

Постапувајќи по наведената Жалба, Агенцијата за заштита на правото на слободен пристап до информациите од јавен карактер истата **ја отфрли како недопуштена,** поради следното:

Согласно член 26 од Законот за слободен пристап до информации од јавен карактер „Право на правна заштита во согласност со овој закон има **барателот кој поднел барање за пристап** до информација согласно членот 12 став (1) од овој закон“.

 Согласно член 104 став 1 од Законот Законот за општата управна постапка “Странката има право на правна заштита против секое управно дејствие или пропуштање на управно дејствие, ако тврди дека со тоа дејствие или пропуштање се повредени нејзините права или правни интереси“.

 Согласно член 105 став 1 од Законот за општата управна постапка “Во жалбата, странката го наведува управниот акт што се побива или за кој странката поднела барање, но не добила одговор од јавниот орган, го наведува органот надлежен за донесувањето или пропуштањето на актот и причините поради коишто странката не е задоволна со управниот акт или неговото пропуштање. Жалбата се поднесува во писмена форма“.

Согласно член 17 став 3 од Упатството за спроведување на Законот за слободен пристап до информации од јавен карактер е утврдено дека: „Во случај на молчење на управата, кон жалбата се приложува барањето кое е поднесено од страна на барателот, но за кое барателот не добил одговор од имателот на информации, како и доказ дека барањето е доставено и примено кај имателот на информации“.

Во конкретниот случај, Барателот на информации до Агенцијата не ги достави сите списи врз основа на што ја темели Жалбата, односно недостасуваат Барањето за пристап до информации од јавен карактер и доказот кога е примено Барањето од страна на Имателот на информации, а исто така Жалбата е недопуштена, поради што Агенцијата смета дека Жалбата е недопуштена и поради тоа не може да постапува по истата.

Врз основа на сето погоре наведено, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена

 **Директор**

 **Пламенка Бојчева**